Olgu, rahvas. Kuulake nüüd.
Minule õpetati, et hea on iga maandumine, mille üle elad.
Aga Sojourner sai laskudes materdada.
Houstoni sõnul kahjustatud mootoritega me enam õhku ei tõuse.
Õnneks on mul Heliose komandöriga mõjuvõimu.
Nüüdsest saame koju nendega.
Aga kõigepealt peame enne päikeseloojangut oma elumoodulisse jõudma.
Moodulid maandusid siit 3 km kaugusel. Ma ei pea teile meelde tuletama,
et Rõõmuorus langeb temperatuur öösiti saja külmakraadini Celsiuse järgi.
Seega jah, peame kiirustama.
Kandke, mida suudate. Ülejäänule tuleme kulguritega järele.
Tere tulemast punasele planeedile.
Seiskan hüdrasiinikollektori.
Tühjendan…
Kullakallis kodu.
Olgu, rahvas. Lähme sisse ja käivitame elumooduli.
Will, tule.
Vau.
UUS EEDEN
Ligi 30 aastat pärast Kuuga kaotamist tulime Marsiga võitjaks.
USA VÕITIS MARSI VÕIDUJOOKSU
Ma tean, et seda nimetatakse viigiks,
aga inimesed viis Marsi pinnale Ameerika laev,
seega on minu silmis tegu ausa Ameerika võiduga.
Kõigi kolme missiooni jaoks hädavajaliku ressursi vee leidmise võidujooks
on alles alanud.
Valles Marinerise maandumiskohad valiti nimelt sellepärast,
et seal on paljulubavaid märke jäämaardlatest Marsi pinna all.
MAANDUMISALAD
Heliose meeskond on juba leidnud väikseid maardlaid…
HELIOSE MOBIILNE ELUMOODUL
…millest saab koos Marsi atmosfääriga tagasilennuks metaankütust tegema hakata.
See on väga tähtis ülesanne,
sest Phoenix on nüüd ainus laev, mis kõiki kolme meeskonda Maale tuua saab,
kuna Sojourneri mootorid said maandudes viga.
Ning see pole NASA ja Roskosmose ainus põnts,
sest nemad polevat seni ise vett leidnud.
NASA EHITAB ELUMOODULIT
Nende olukorda raskendab veelgi see,
et tuleb majutada kaheksat astronauti ja kosmonauti,
kuigi moona on ette nähtud vaid kuuele.
Neil on seal palju tegemist.
Nad peavad vett leidma, omale hapnikku tootma,
oma tuumageneraatori valmis seadma, omale toitu kasvatama…
Juba sellest kuulmine kurnab.
Aga kui see südant ei soojenda, siis mis veel?
Ameeriklased ja venelased töötavad koos pärast aastakümnete jagu pingeid.
Arvasin, et Ameerikas on kõik suurem.
Võime alati teie elumoodulis peatuda.
Kus see ongi?
Õigus jah. See hõljub teie laevaga kosmoses.
Jätke nüüd. Me oleme Marsil!
Nautige seda seiklust.
Järgmisena hakkab ta laulma, et „me oleme maailm“.
Olgu, rahvas. Kuulake nüüd.
Küllap tunnete, et temperatuuri juhtimissüsteemid ei tööta veel.
See on küll tülikas, aga jätkame veega kokkuhoidmist.
Veejää leidmisega läheb oodatust kauem.
Jää leidmiseni on meil see, mille kaasa võtsime.
Kuna kaotasime osa moonast vigastatud moodulis,
pani Houston paika vee kasutuse piirangud.
Kaks liitrit päevas iga isiku jaoks.
See on kõigeks.
Joomiseks, toidu niisutamiseks…
ja hügieeniks.
Ma tean.
Seniks, Will ja Rolan, palun jätkake temperatuuri juhtimissüsteemide remondiga.
Kelly, jätka seemikutega.
Dr Majakovski, palun jälgige vee kogust inimeste…
Jällegi… Palun ärge andke käske mu meeskonnaliikmetele, komandör.
Komandör, palun laske oma arstil vee kogust inimeste organismides jälgida.
Kui te vastu pole.
Tänan väga.
Olgu, rahvas. Seame end öö eel sisse.
Uskumatu, et pean taas sinuga nari jagama. Jamestownis oli see niigi hull.
Jäta, mees. Oleme nagu „Veider paar“. - Jah.
Mina olen puhas, sina aga tüütu logard. - Tõepoolest.
Head ööd. - Jah.
HELIOSE BAAS
Me olime nii lähedal, Karen.
Nii lähedal.
Torm möllas ikka ning ma…
ma teadsin, et ohtlik on.
Hoiatus- ja maastikualarmid üürgasid…
aga ma olin valmis üritama…
kuni vaatasin kõrvale ja nägin Dannyt.
Ma lihtsalt…
ei suutnud taluda mõtet, et temaga võib midagi juhtuda.
Ta on mulle poja eest, Karen.
Ning ma lihtsalt…
Ei tea. Ma lihtsalt ei suutnud seda teha.
Ma ei suutnud.
Seega katkestasin.
Pagan võtaks. Ära jama.
Mu skafandrisse tekkis auk. - Mist.
Suru teine kinnas augu vastu.
Ürita õhukindlana hoida.
See vaigistab valu. Võta üks iga kaheksa tunni tagant.
ATSETAMINOFEEN KODEIIN
Aitäh.
Su käevigastusega näeb protokoll ette, et naased järgmise vahetusega Phoenixile,
juhuks kui keerulisemat ravi vajad.
Ole nüüd. See on vaid lõikehaav.
Pole minu reeglid, mees.
Oled terve, Danny?
Jah, olen kombes.
Näita. - Ma olen kombes.
Olgu.
Mis juhtus siis?
Ei midagi. Puur lihtsalt jupsis mul.
Olgu. Aitäh.
Kas sul oli meeles mootoriajam välja lülitada?
Jah, sir.
Usu või mitte, aga ma tean, mida teen. Sul pole vaja mu eest hoolitseda.
Margo, ma vajan veidi rohkem infot.
Saan praegu öelda vaid seda, Nelson,
et see isik oleks Ühendriikide jaoks väga väärtuslik.
Aga selleks, et ta oleks nõus üle jooksma, peaksime
aitama tema peret Nõukogude Liidust ära tuua.
Salaoperatsiooniga?
Ju vist. Kas see on tõesti võimalus?
Võib olla, aga pean kõrgemalt uurima.
Sina oled kõrgeimal kohal, Nelson.
Oled staabiülemate komitee esimees.
Siin linnas on vaid üks isik ülemuseta
ja sa tead, kes ta on. - Tean jah.
Ma tean, et kaitseministeerium otsib su F-22 projektile lisaraha.
Keegi on end kurssi viinud.
NASA-l on tänapäeval palju ressursse, Nelson.
Sõjaväe ja lennuväe jalkamatši piletitest vist enam ei piisa.
Olgu, Margo. Ma uurin, mida teha saan.
Aga vajan vähemalt nädalat, ehk rohkemgi.
Tänan. See ülejooksik oleks NASA jaoks väärtuslik.
Varsti räägime.
Oma arust hoolid ainsana?
Üritan seda firmat päästa! - Ma ei pea seda kuulama!
Nad jäävad sinna, kauaks vaja!
Dev.
Tore sind näha.
Mis seal siis toimus?
Nende arust ei keskendu ma enam firma tuumale.
Marss osutuvat oodatust palju kulukamaks.
Kukkusime läbi, Karen.
Me maandusime Marsil, aga millest kõik täna räägivad?
Mitte meist. Me ei muutnud midagi. Kaotasime.
Asi pole läbi, kaugeltki mitte.
Üks mu Polarise aja tuttavatest võttis Roskosmosest ühendust.
Lenara Catiche. Ta soovib koosolekut Heliosega.
Mul on tunne, et me tahame tema juttu kuulda.
Vabandust, ütlesid „me“?
Kas sa tuled siis tagasi?
Mul on tingimused.
Millised nimelt?
Tahan päris partner olla.
See tähendab päris võimu ja peadirektori rolli.
Meil pole ju ametinimetusi.
Jah. Ning see hoiab ühel pulgal kõiki peale sinu.
Veel midagi?
Jah. Ma tahan kabinetti.
Ehtsat. Uksega.
Minu arust on meis kõigis see ürgne tung, vajadus, kihk asju uurida.
Vahet pole, kui vanaks jääd.
Inimesed tahavad alati näha, mis järgmise künka taga on.
Ühe esimese inimesena Marsi peal tunnen ma…
uhkust.
See on kodu täielik vastand.
Havanna on…
kirev…
soe…
täis elu.
Kuidas kirjeldaksin oma esimest sammu Marsil?
Avasime komandör Poole'iga luugi.
Vaatasin tagasi ja nägin komandör Kuznetsovi paar sammu tagapool.
Sest inimkonna tulevik kuulub tähtedele.
Vabandust.
Uuesti. Kustuta see.
Marss on nagu…
kummitus.
Ära naera.
Ma pole seda varem teinud.
Tead, Nõukogude Liidus antakse sulle vastused enne intervjuud.
Mis tunne on?
Kõik on omal moel uus.
Tontlik…
Mis saab siis, kui ettekirjutatut eirad?
Põmaki. Olingi esimesena pinna peal.
Põmaki.
Ma olin pinna peal. Esimesena.
Puhas…
aga samas iidne.
Üksildane.
Lihtsalt räägi südamest.
Sul on kaunis hääl.
Seda ei mõista päriselt enne, kui siin oled,
aga miski selle paiga juures
paneb sind asju uuest perspektiivist nägema.
Siin olles…
tundub kõik võimalik.
Kõik on…
Kõik on võimalik.
Teate, Detroitis üles kasvades
polnud minusuguseid noorukeid palju.
Tollal, eriti naabruskonnas, kus ma üles kasvasin…
sa lihtsalt ei öelnud inimestele, et oled gei.
Prl Madisoni kabinetti ei või niisama minna!
Uudist nägid? - Vabandust.
Veel mitte.
No see on tõeline tead-küll-mille-burger.
Kuuendat aastat NASA-s töötav Tyler teatas just, et ta on homoseksuaal.
Issand.
Hullemaks läheb. - Kuidas küll?
NASA on seni vaikinud… - Ta on ikka veel sõjaväes.
…seega pole selge, kas agentuur major Tyleri sättumusest teadis.
Mis tal arus oli, kurat? - See pole võimalik.
Jõudsime kolm nädalat Marsil olla, kurat.
Inimajaloo tähtsaim hetk ja kogu meedia räägib vaid kuradi Will Tylerist?
Asepresident tuli. - Saada sisse.
Vabandan selle pärast, proua president.
Kahju, et see mees tekitas teie suurele saavutusele säärase pleki.
Esimees Bradford, milline on Pentagoni seisukoht?
Ta on sõjaväe tegevteenistuses.
Määruste järgi tegevteenistuses sõdurid, kes osutuvad homoseksuaalideks,
saadetakse autult erru. - Üsna selge.
Ainult et ta on järgmised kaks aastat Marsil.
See noormees otsustas, et tahab sõnumi saata.
No mina ütlen, et saadame siis temaga oma sõnumi.
Ameerika rahva seisukoht on sulaselge.
Mullu küsitletutest ütles 73 protsenti,
et homoseksuaalsus on väär.
Lapsed imetlevad astronaute, kes peaksid eeskujuks olema.
Ma ütlen, pr president, et kui näitame sellega nõrkust…
Ma ei näita nõrkust, vaid kaalun kõiki võimalusi.
See paneb meid töökohtade eelnõuga kitsikusse.
Saime viimaks piisavalt mõõdukate tuge… - Jutt on sõjaväe pühadusest
ja siinse riigi tulevikust!
Vabandust, et häält tõstsin,
aga ütlen lugupidamisega, pr president,
et kui te sel teemal kindlat seisukohta ei võta,
kaotab teie töökohtade eelnõu vähemalt 50 vabariiklast.
Kui me ei näita Ameerikale, et Marsil on ohjad meie käes,
siis võin teile tagada, et saame 1996. aastal demokraatidelt pähe.
Tänan. Võite lahkuda.
Graham tegi avalduse, nõudes Tyleri erru saatmist.
Ja isegi Lieberman ütles, et kui me määrust ei muuda,
oleme argpüksid.
RÕÕMUORU BAAS
Asi on käest ära läinud.
Sind ootab ees tohutu pasarahe
ja mina seda peatada ei saa.
Ma tean. See on minu mure.
Ei, see on missiooni mure ja seega nüüd minu mure.
Miks sa ei võinud Maale naasmiseni oodata?
Ma olen kogu elu oodanud. Rohkem ma enda kohta ei valeta.
Ma mõistan seda, Will. Tõesti.
Kas ikka mõistad?
Mida see tähendab?
Mul pole aimugi, kas sa näed minus mingisugust paganat.
Ole nüüd. See on täiesti alusetu.
Aga Jumal tegi ju Eedeni aia kõrbest, eks?
Puhtast lehest nagu see siin.
Ma seisin seal, vaatasin uut puutumata maailma,
ning mõtlesin:
„Äkki on see meie võimalus uut teadmiste puud istutada,
uuesti alustada?“
Kelle asi on öelda siin, kaugel Maast, mis on patt ja mis pole?
Asi pole Jumalas,
vaid NASA-s.
Kui sul on mure, pöördud oma ülemate poole,
mitte ei ütle riigitelevisioonis välja, nagu oleksid jutusaates.
Sul pole aimugi, mis tunne on kogu elu säärase saladusega elada,
teada, et kui su kohta tõtt kuuldaks… - Siis mida tehtaks?
Sind mõistetaks hukka lihtsalt selle pärast, millisena sündisid.
Ole nüüd, Will.
Ma olen üle 20 aasta selles programmis olnud,
aga möödunud pole sekunditki, mil ma ei teaks, kuidas meid nähakse.
Nii et ära väida mulle, et ma ei tea, mis tunne on.
Gei elu pole sama, mis mustanahalise oma.
Jah, sul on õigus. Sul on vähemalt selle varjamise luksus.
Luksus?
Sa tead, mida silmas pean. - Ei tea.
Minu teada polnud meie missioon universumi moraalsuse ümber korraldamine.
Meie missioon on siin jätkusuutlik baas luua ja elus püsida.
Olgu, aga mida see üldse tähendab? „Elus püsida“…
See tähendab, et ära mõtle enda peale,
vaid tee temperatuuri juhtimisseadmed korda!
Kohemaid.
Tere tulemast Heliosesse, Lenara. - Tänan.
Me peadirektorit Karen Baldwinit sa tead.
Muidugi. - Tore taas näha.
Väga meeldiv. - Siitkaudu, daamid ja härrad.
VEEJÄÄ SÜGAVUS
See on uskumatu.
Pinna all paistab olevat Tahoe järve suurune veekogu.
Sellest piisaks Houstonist suuremale kolooniale.
Selle asukohani jõudmiseks oleks vaja lennutransporti,
mida NASA-l pole,
sest Sojourner ei suuda enam startida.
Seega tahame maksta teie firmale, et teie MSAM-iga asukohta lennata
ja ühe teie puuriga vett kätte saada.
Kus veekogu asub?
Kahjuks pole meil praegu luba seda öelda.
Tahate meie MSAM-iga veeni minna
ja meie puuriga vett kätte saada, aga ei ütle,
kus vesi on? - Kui oleme tasus kokku leppinud, Dev,
anname mõistagi teile vajaliku info.
Olgu.
Kuidas sobib tasuks 50%?
50% millest?
Tahame 50% kogu veest, mida kätte saate.
Ei, mitte mingil juhul.
Siis jääb ära.
Saage aru, see oli meie avastus.
Praegu on meie MSAM-i tööks Phoenixi tankimine.
Kui tahate meie missiooniplaani muuta
ning meie aega ja ressursse kasutada, tahame meie 50 protsenti.
Hei! Kuz!
Mu nimi pole Kuz.
Mis ühine missioon teil homme Heliosega olevat?
See ei puutu teisse.
Ei puutu minusse? Te elate mu katuse all, sööte mu toitu ja joote mu vähest vett.
Olete üldse siin tänu meile. Hei!
Ja mida see siis tähendab?
Oleme teie vara? Kontrollite meid?
Ära sellist jura aja. Võlgnete mulle vastuse.
Ei võlgne midagi.
Mis viga? Oled kombes? - Jah, lihtsalt pea valutab.
Temperatuuri juhtimine jupsib ja siin on miljon soojakraadi.
Keegi justkui kahetseb, et oma vanamehega koos ei tulnud.
Kui saame asjad korda temperatuuriga ja veega ja CDRA-ga…
Teil on ka süsihappegaasiga probleeme?
Jah, selle tasemed on veidi liiga kõrged.
Mõnedel on veidi pea ringi käinud, muud midagi.
Kel, see pole hea.
Ära muretse. Olgu?
Elumoodulil on meie saabumisest saati palju tehnilisi probleeme olnud.
Ju see on plaanitust kaks aastat varem tulemise hind.
Kuule, varsti kohtume.
Helios korraldas sovettidega mingi ühise uuringute teostamise.
Tõesti? - Jah.
Milliste uuringute?
Ma ei saa öelda.
Päriselt ka?
Sa oled mu tütar,
aga töötad siiski konkurendi poolel, nii et…
Olgu.
Ju siis varsti näeme.
Ootan pikisilmi.
Ma armastan sind, Kel. Alati.
Alati.
Käes, va väike raibe. - Mis see on?
Ummistus jahutuskontuuris.
Ventiil võis mooduli maandudes viga saata
ning pean selle välja vahetama. Võta.
Hoia seda. Võta, semu.
Tänan.
Aita mul vedelik välja lasta.
Tule, vajan siin kahte kätt.
Enne peame minema välja jahutuspumpa kontrollima.
Pumpa? Miks? Ma ütlen, et ventiil on vigane.
No pump võis rikke korral ventiili vigastada.
Olgu, aga selle peame ikka välja vahetama. - Jah.
Mis sul viga on, mees?
Ei midagi.
Lihtsalt villand, et te, ameeriklased, aina otseteid otsite.
Tahad kohta vahetada? Sa õppisid Williga elusüsteeme kaks aastat
ja pole kedagi teist, kes su tööd teeks.
Ma muretsen oma tervise pärast.
Mida?
Ole nüüd.
Sulle pole see pähe tulnud?
Sa tead küll, et kõigile tehti stardi eel HIV-test.
Kaks nädalat enne starti. Vahepeal võis kõike juhtuda.
See on väga ebatõenäoline.
Kiirgus nõrgestab immuunsüsteemi.
Kui puutuksime siin immuunpuudulikkuse viirusega kokku,
oleks ellujäämislootus palju väiksem kui Maa peal.
Usu mind, sureksime siin selle pärast, et pagana baasi tööle ei saanud,
mitte Will Tyleri tõttu.
Kuula mind… - Hei.
OKSÜKODOON-HÜDROKLORIID
DEKSTROAMFETAMIINSULFAAT
Hei, Danny.
Hei, Ed. - Tule siia.
Tahan sinuga rääkida, enne kui NASA-t külastan.
Kuidas käel läheb? - Pole viga.
Ma tahan rääkida sinuga…
sellest, mis enne öeldud sai.
Palun vabandust, sir.
Ma läksin liiale. - Ei.
Ei, sul oli õigus.
Ju ma lihtsalt üritan sind kaitsta,
aga see pole õiglane.
Sa oled täiskasvanu, pädev astronaut.
Tänan, sir.
Ja küllap pole sa õnnelik, et vigastuse tõttu Phoenixisse naased.
Seega…
Ma muudan meditsiinilisi protokolle. Kuidas kõlab?
Selge.
Naasen homme enne esimest käiku venelastega.
Siis räägime sellest lähemalt. Olgu?
Jah, sir. - Olgu, tubli mees.
SOO
Oot. Kas nad kuulevad meid?
Ma ootan su isaga kohtumist.
Ta on Venemaal väga kuulus.
Jah, sellest rääkides…
Üks asi olgu selge, enne kui ta siia jõuab.
Ta ei tohi sellest teada.
Miks mitte?
Ütleme nii, et muidu ta arvatavasti tapaks su.
Viskaks su keset ööd õhulüüsist välja ja jätaks õnnetuse mulje.
Seega kui ta küsib, sa mind ei tunne.
Olgu.
Ja mis asjus ta üldse siia tuleb?
Komandör Poole'i sõnul sõlmisite Heliosega mingi kokkuleppe?
Ma ei saa öelda.
Miks? Arvad, et kitun Margo Madisonile?
Ei, ma lihtsalt ei saa öelda.
Sa ei usalda mind.
Asi pole selles.
Ma ei saa öelda.
Selge. Lahe, aitäh.
Tere, Bob.
Sa oled Bob?
Arvasin, et oled… - Ei-ei. See on omavaheline nali.
Nali. - Jah.
Mina olen komandör Grigori Kuznetsov.
Ed Baldwin.
Isa! - Põnn.
Põnn…
Kuulsin väikse linnukese käest, et teil olevat süsihappegaasiga mure.
Seetõttu tõin teile uued puhastid. - Aitäh, Ed.
See pole kõik.
Sa tulid külakostiga.
Mõtlesin, et milleks meile see kõik,
kui ei saa jagada nendega, kes seda vajavad. Eks?
Kitsejuustuga küüslauguröstsai?
Marineeritud lambakarree mündivinegretiga!
Šokolaadivulkaan!
See on vist esimene Marsi tänupüha.
Head tänupüha kõigile!
Oleme kõik kohal, seega lausun toosti.
Palju õnne, Dani. Sa lendasid pagana osavalt.
Aitäh, Ed.
Kuigi mina ainsana jõudsin Marsi pinnale ühes tükis…
Ent siiski vahetaksid minuga kohad.
Seda küll. Hea võidujooksu terviseks.
Uue kodu terviseks. - Ja tagasiviijate terviseks.
See on ehk parim pagana viin, mida ma eal joonud olen.
Siberist Koltsovost. Parim kogu Nõukogude Venemaal.
Vaata aga. Võtke nüüd ka. Enne kui raisakotkad kõik ära söövad.
Hei, me pole vist tuttavad.
Ed Baldwin.
Aleksei. Meeldiv tutvuda, sir. - Kuidas mu tütrega töötada meeldib?
Kellega?
Mu tütre Kellyga.
Too tüdruk, jah. Ta on kena.
„Too tüdruk“?
Oled üle nelja nädala mu tütrega kitsas kohas elanud
ega jätnud ta nime meelde?
Ma… See on…
Kuradi venelased…
WILL TYLERI TÄISPIKK INTERVJUU
Teate, Detroitis üles kasvades
polnud minusuguseid noorukeid palju.
Tollal, eriti naabruskonnas, kus ma üles kasvasin…
sa lihtsalt ei öelnud inimestele, et oled gei.
Raske oli.
Mind kiusati palju.
Ning oli päevi, mil mulle tundus, et ma ei taha edasi elada…
et maailm oleks ehk minuta parem.
Aga ma elasin edasi
ja siin ma nüüd olen.
Esimene gei mees Marsil.
Seega kui olete nooruk, kellele tundub, et olete ehk mingil moel rikkis,
et maailm oleks teieta parem…
siis ma luban teile, et rikkis on hoopis maailm, mitte teie.
Küllap paljud saavad mu peale vihaseks, et seda ütlen, aga… Ma ei tea.
Kui keegi minusugune seda ei ütle, kes siis veel?
Mis mõte on inimesi kaugelt siia saata,
kui me ei saa vaadata tagasi oma maailma poole ja näha, mis see olla võiks?
Keegi olevat Detroitis tema ema maja sodinud.
Kohutav.
Me tegime nii mitmete asjadega nii palju edusamme, ent siin nüüd oleme.
Ka mul on temast kahju,
aga ausalt öeldes ta ise pani end ja meid sellesse võimatusse olukorda.
Kaotasime just vahevalimistel kohti. Töökohtade eelnõu püsib vaevu elus.
Ja kui sa tahad lootustki, et sind tagasi valitakse,
ei tohi sa seda teemat puutuda.
Me peame kuidagi narratiivi muutma.
Mis mõte on…
siin olla? Ma ei saa isegi… - Ellen.
Ta peaks saama oma riiki teenida!
Nõus, aga asjad ei saa lihtsalt kannapealt muutuda.
Riik pole selleks valmis, El, ja sina tead seda
kõige paremini.
Ma…
Ma ei…
Ma ei öelnud sulle seda, aga Apollo 24 ajal,
kui olukord paistis üsna kõle, ma…
ma rääkisin Deke Slaytonile…
Pamist ja kõigest.
Vau. - Ma ei unusta tema näoilmet iial.
See polnud viha ega isegi tülgastus. See oli lihtsalt…
pettumus.
Ta ütles: „Ära teistele seda räägi. Nad ei näeks midagi muud.“
Mul on kahju, El. See…
Ei, ta lihtsalt üritas omal moel aidata.
Ta teadis tõe hinda…
Oot, pea hoogu. - Mis on?
Üks Northwesterni professor kirjutas sellest.
Praegu saab sõjaväe liikmeid erru saata,
kui nad oma homoseksuaalsust tunnistavad. - Jah.
Aga kui selle kohta ei lubataks küsida?
Siis nad saaksid teenida oma riiki… - Nüüdsest me ei küsi.
Me ei päri. Me ei uuri.
Staabiülemad ei nõustuks. - No sina oled ülemjuhataja.
Siiski oleks see vabariiklaste jaoks liig,
demokraatide jaoks aga puudulik. - Täiuslik kompromiss.
Vihastab kõiki, kontrollib vaidlust.
Tom oleks seda jumaldanud. - Just.
See võib olla esimene samm tõelise progressi suunas.
Väike samm, aga see peataks lõputud juurdlused, ahistamise…
Saad korralduse anda.
Ja taas Marsile keskenduda.
Jah.
Aga mis…
Mis Will Tylerist saab?
Tema jaoks ei muutuks midagi.
Ei muutuks jah.
Astu edasi, Sergei. - Tänan.
Ma tõin sulle veel ühe palve direktor Catiche'ilt.
Rohkem satelliidifotosid.
Kas see on seotud salapärase ühise missiooniga,
mis teil homme Heliosega on?
Ma ei tea. Mulle ei räägita viimasel ajal eriti palju.
Tänan.
Kas oleksid vastu?
Sul on kena kogu.
Tänan.
Ma jumaldan seda.
Eriti just B-poole viimane lugu on…
on võrratu.
Kas ma võiksin… - Muidugi.
Vabandust. - Ei.
Nuri, on sul salvrätikuid või servjette
või… - Jah, proua.
See sobib. Aitäh.
Palun vabandust. Ma olen… - Hei, pole viga.
Ma määrisin su kena kabineti ära. Palun vabandust.
Ma parem lahkun.
Aeg on üsna hiline.
Olgu.
Head õhtut.
Vedel vesi? Nad on seda kogu aja meie eest varjanud?
Ma ju ütlesin.
Neid ei saa usaldada. - Vaiksemalt.
Mingu persse. Tahan, et nad kuuleksid.
Nad plaanivad halba.
Viskame nad siit välja, enne kui veel kahju teevad.
Nad ei või siin olla. - Kuhu lähed?
Teavitan komandör Poole'i,
et tema baasis on rotid.
Nii vaimukas oled.
Tasa.
Venemaal räägitakse, kuidas Ivan Julm,
kes oli kohutav isik, korraldas suuri pidusid.
Aga ta sai maruvihaseks, kui külalistel oli aeg lahkuda.
Seega nende prallel hoidmiseks lausus ta kümme toosti.
Ma tean, et meil jooki napib, seega peame jagama.
Hüva. - Olgu.
No nii.
Kümme?
Zastolnaja!
Lugupidamisavaldus neile, kes pidusöömingule jäävad.
Võtame.
Nad leidsid vett.
Vedelat vett, maa alt. - Sedasi.
Venelased on sellest mitu kuud teadnud.
Mina ei mõista seda raasugi. - Üldse mitte.
Olgu.
Olgu. No nii.
Võtame.
…maardla asukohta, aga… - Number kaks.
Podjomnaja!
Nende terviseks, kes otsustavad lauast lahkuda.
Valmis kolmanda jaoks.
Zavorotnaja!
Nende terviseks, kes väravast välja said.
Tahaksin ka saada.
Mitte meie väravast. Jah.
Halvasti läks alla.
Palun, vana.
Neljas. Vabandust, aga olge valmis. Neljas.
Isa.
Mis ajast venelane viinast keeldub?
Mulle aitab. - See talle ei meeldi.
Aga Dimitri vajab vist veel.
Olgu.
Kuule, mis on?
Ma ei taha rohkem viina.
Palun, lihtsalt ütle välja, Rolan.
Ütle seda. Mulle näkku.
Lase käia. Ole mees.
Will, kuule… - Lase käia!
Pidanuksid mulle ütlema. - Ma ei mõistnud, et see sinu asi on.
Tuleb välja, et hoopis kogu maailma asi on.
Siit see tuleb. - Just nii.
Mul oli õigus teada.
Mina olen see, kes sinuga nari jagab, kes sinuga töötab!
Pidasin sind oma vennaks. - Sa pole mu vend!
Sa oled kuradi valetaja!
Hei!
Pagan võtaks! Hei!
Hei!
Jäid terveks?
Aitab!
Mis nii naljakas on?
Teie, ameeriklased. Teil pole distsipliini.
Meie, ameeriklased?
Selle ameeriklase vastu seal pole sul midagi.
Dani… - Ei.
Minu kord rääkida.
Nüüd ma tean, mida te teete.
Vedel vesi?
Mida? - Just nii, Kel.
Nad leidsid kullasoone
ja nüüd jätavad meid siia kuivale.
Noh, toost uue kauni partnerluse terviseks.
Nõukogude Liit ja Helios.
Kommunism ja kapitalism, täiuslik paar.
Ole nüüd, Dani.
Nalja teed või?
Pärast kõike, mida oleme sinuga üle elanud.
Pea hoogu…
Vabandust, et ma sulle ei öelnud,
aga pidin konfidentsiaalsuslepingu allkirjastama,
kui uskuda suudad.
On alles korporatiivne jura.
Vedel vesi siis? - Jah.
Kui venelaste näidud on õiged,
suudab see ressurss ulatuslikku inimestega koloniseerimist toetada.
Isa, see on palju enamat.
Kui siinse planeedi peal on elu, siis just vees.
No elu ei saa eksisteerida ilma päikesevalguse ja fotosünteesita.
Nagu siis, kui leidsin oma tiimiga elu Antarktika liustiku alt
täpselt samades oludes.
Siin on teine lugu.
Jah. See on palju suurem asi.
Jutt on teise planeedi peal elu avastamisest.
See muudab meie arusaama sellest, kes oleme, kust tulime, kuhu läheme.
Kui te just seda enne ära ei tapa…
Me teeme algse prooviga kõik asjakohased uuringud.
Veendume, et vees pole midagi, enne kui seda võtame.
Ma pean neid proove nägema.
Mu varustus on sinu ja venelaste omast tundlikum
ning see pole kõik. Ma pean asjast osa võtma.
Olgu.
Sinu võit. Jälle. Ma uurin, mida teha saan.
Aitäh, isa.
Asjad edenevad siin.
Valmistume venelasi Melas Chasma kohale seljakule viima.
Nii tore, et saan Keli näha.
Uskumatu, et oleme koos teise planeedi peal
ning ma pole teda ikka veel näinud.
Igatahes, Karen, ma ei saada sõnumit selle pärast.
Ma tahtsin midagi mainida.
Danny hakkab mulle muret tekitama.
Ta on tükk aega vormist väljas olnud.
Ta pole keskendunud.
Tujutseb ja ärritub kergelt…
Ma nägin seda Gordoga 1974. aastal.
Seda on raske seletada ja ma mõtlen aina, mida Danielle enne siiatulekut ütles.
Võimalik, et viga oli Dannyt siia tuua.
Ta lihtsalt… Danielle'il on õigus.
See siin pole vist Danny jaoks. Igatahes, ma…
Tere päevast.
Ma annan korralduse, mis keelab sõjaväelastel üritada
ükskõik millise sõjaväes teenija seksuaalset sättumust välja uurida.
See korraldus keelab ka USA relvajõudude
homoseksuaalsetel liikmetel oma seksuaalset sättumust paljastada.
Ja see ei luba avaliku homoseksuaalina sõjaväes teenida.
Proua president?
Proua president, kuidas see otsus astronaut Will Tylerit mõjutab?
Major Tyler on teeninud oma riiki silmapaistvalt ning auga,
aga tema teod rikkusid kaitseministeeriumi praeguseid määrusi
ja Maale naastes saadetakse ta sõjaväest erru.
Samal ajal on Washingtonis Wilsoni valitsuse uus korraldus,
mille nimetuseks Univorm Ennekõike Akt,
nii vasak- kui parempoolsete rünnaku all.
Konservatiivsete juhtide sõnul on korraldus „ebamoraalsusele alistumine“,
demokraadid nimetasid valitsust aga „homoseksuaalsusevastaseks ja rõhuvaks“.
California esindaja Barbara Boxer väljendas oma pahameelt…
Vabandust, et hilinesin.
…öeldes, et kuigi tema 1991. aasta Sõjaväe Vabaduse Akt…
Mis sul viga on?
…ei parandanud viga, on Wilsoni korraldus „nõrk ja hambutu“…
See. - …ning propageerib
häbi ja ebaõigluse kultuuri. - „Univorm Ennekõike“?
Öelgu nii, nagu päriselt on: „geid pärast kõiki teisi“.
…isegi Kanadas, kus lesbid, geid ja biseksuaalid tohivad sõjaväes teenida…
Halvima asjana jäi mu härra jutust mulje, et ta peabki seda heaks mõtteks.
Muidugi peab. Vean kihla, et see oligi tema idee.
Kuule, sul on küll temaga lõbus,
aga ta on maailma võimsaima naisega abielus.
Ma ei tea, mida sa ootasid… - Hull oled?
Keegi ei kuula.
Washingtonis kuulab igaüks.
Issand, viga oli sulle rääkida.
Ovaalkabinetis juba seksisite? - Ei.
Olgu, korra.
Issand…
Vabandust. Ma kujutan ette, mis nägu Nixon teeks.
See oleks eriline.
Sihtpunkt? - Dupont Circle.
Hei. Sa ei usu, mida ma just Jeremy Zielkelt kuulsin.
Kas oled linnas?
Ei, pean näost näkku rääkima.
Olgu, ma tulen.
Tõlkinud Silver Pärnpuu